Diari Oficial de la Generalitat Valenciana


Sumari del DOGV 4218, del 27-03-2002 (2002/2902)

RESOLUCIÓ de 20 de març de 2002, del conseller de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre d'11 de desembre de 2001, per la qual es fa pública la regulació i convocatòria d'ajudes en matèria de serveis socials per a l'exercici 2002 (DOGV número 4151, de 19 de desembre de 2001), modificada per la correcció d'errors publicada el 4 de gener de 2002, DOGV núm. 4161).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4218

Data del DOGV
:   27-03-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/2902


Data del document
:   20-03-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * servei social
    * administració local
    * integració social
    * assistència social
    * ajuda pública

RESOLUCIÓ de 20 de març de 2002, del conseller de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre d'11 de desembre de 2001, per la qual es fa pública la regulació i convocatòria d'ajudes en matèria de serveis socials per a l'exercici 2002 (DOGV número 4151, de 19 de desembre de 2001), modificada per la correcció d'errors publicada el 4 de gener de 2002, DOGV núm. 4161). [2002/X2902]
  
L'Ordre d'11 de desembre de 2001, de la Conselleria de Benestar Social, per la qual es fa pública la regulació i la convocatòria d'ajudes en matèria de serveis socials per a l'exercici 2002 (DOGV número 4151, de 19 de desembre de 2001) modificada per la correcció d'errors publicada el 4 de gener de 2002 en el DOGV 4161, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, quedant condicionat el finançament d'aquestes ajudes a l'aprovació dels crèdits corresponents.
  
Una vegada aprovada i publicada la Llei 10/2001, de 27 de desembre, de Pressupostos de la Generalitat Valenciana, per a l'exercici 2002 (DOGV núm. 4158, de data 31 de desembre de 2001), d'acord amb el que regula l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Ordre d'11 de desembre de 2001, de la Conselleria de Benestar Social, per la qual es regulen i convoquen les ajudes en matèria de serveis socials per a l'exercici 2002.
  
Per tot això, i fent ús de les facultats que em confereix l'article 47.11 del text refós de la Llei d'Hisenda Publica de la Generalitat Valenciana, i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social i la seua posterior modificació pel Decret 212/2001, de 18 de desembre (DOGV 3837, de 15.09.00, i 4165 de 10.01.01), resolc:
  
Primer
  
Donar publicitat als crèdits pressupostaris i a les línies de subvenció destinades a finançar les ajudes regulades en l'Ordre d'11 de desembre de 2001, de la Conselleria de Benestar Social, per la qual es regulen i convoquen ajudes en matèria de serveis socials per a l'exercici 2002, publicada en el DOGV número 4151, de 19 de desembre de 2001, modificada per la correcció d'errors publicada el 4 de gener de 2001 en el DOGV número 4161, que s'indiquen a continuació, tots ells a càrrec del programa pressupostari 75.62.966.90.6 Serveis Socials,
  
1. Denominació: SERVEIS SOCIALS GENERALS
  
- Línia de subvenció: T0228
  
- Consignació pressupostària: 81.359.383,45 euros
  
- Procedència i quantia dels fons:
  
Propis condicionats: 8.860.170 euros
  
Propis no condicionats: 5.467.060,45 euros
  
Externa: Ministeri de Treball i Assumptes Socials: 8.860.160 euros
  
2. Denominació: PROGRAMES D'ACCIÓ COMUNITÀRIA
  
- Línia de subvenció: T1827
  
- Consignació pressupostària: 1.120.369,45 euros
  
- Procedència i quantia dels fons:
  
Propis condicionats: 557.050 euros
  
Propis no condicionats: 6.259,45 euros
  
Externa: Ministeri de Treball i Assumptes Socials: 557.060 euros
  
3. Denominació: SERVEIS SOCIALS ESPECIALITZATS-TERCERA EDAT.
  
- Línia de subvenció: T1326
  
- Consignació pressupostària: 5.246.694,42 euros
  
- Procedència i quantia dels fons:
  
Propis: 5.246.694, 42 euros
  
4. Denominació: PROGRAMES TERCERA EDAT
  
- Línia de subvenció: T2188
  
- Consignació pressupostària: 938.381,67 euros
  
- Procedència i quantia dels fons:
  
Propis: 938.381,67 euros.
  
5. Denominació: INTEGRACIÓ SOCIAL DEL POBLE GITANO
  
- Línia de subvenció: T1331
  
- Consignació pressupostària: 786.466,17 euros
  
- Procedència i quantia dels fons:
  
Propis condicionats: 216.360 euros
  
Propis no condicionats: 245.556,17
  
Externa: Ministeri de Treball i Assumptes Socials: 324.550 euros
  
6. Denominació: PEI D'EMERGÈNCIA I DESENVOLUPAMENT PERSONAL
  
- Línia de subvenció: T2736
  
- Consignació pressupostària: 103.998,82 euros
  
- Procedència i quantia dels fons:
  
Propis: 103.998,82 euros
  
7. Denominació: ACTUACIONS ALZHEIMER
  
- Línia de subvenció: T2737
  
- Consignació pressupostària: 901.047,81 euros
  
- Procedència i quantia dels fons:
  
Propis condicionats: 210.350 euros
  
Propis no condicionats: 480.337,81 euros
  
Externa: Ministeri de Treball i Assumptes Socials: 210.360 euros.
  
Segon
  
De conformitat amb la normativa vigent, per a l'exercici 2002, el règim general de lliuraments per a les transferències corrents i de capital serà l'establit en l'article 47 bis del text refós de la Llei d'Hisenda Pública de la Generalitat Valenciana, excepte els supòsits previstos en l'article 33 de la Llei 10/2001, de 27 de desembre, de Pressupostos de la Generalitat Valenciana per a l'exercici 2002 (DOGV núm. 4158, de 31 de desembre de 2001), pel qual queden exceptuades del règim general de lliuraments establit en aquell les següents transferències corrents:
  
- Ajudes i subvencions de naturalesa corrent, destinades a pal·liar situacions de primera necessitat, d'emergència, o de subsistència, degudament justificades, de persones individuals o unitats familiars, de les quals podrà lliurar-se immediatament una vegada concedida, fins al 100% del seu import.
  
- Ajudes destinades als serveis socials generals, de les quals podrà lliurar-se immediatament una vegada concedida, fins al 60% del seu import; el 40% restant es lliurarà després de l'aportació i de la comprovació de la documentació justificativa de l'efectiva i correcta aplicació de l'import inicialment anticipat.
  
- Ajudes destinades a serveis socials especialitzats dels regulats en l'Ordre d'11 de desembre de 2001 referenciada:
  
Quan vagen dirigides al manteniment dels centres, o a contribuir a sufragar el cost de les places o dels concerts de places que se subscriguen, sempre que es tracte d'entitats públiques, cooperatives o entitats sense finalitat de lucre, podran lliurar-se immediatament una vegada concedida fins al 60% del seu import; el 40% restant es lliurarà després de l'aportació i de la comprovació de la documentació justificativa de l'efectiva i correcta aplicació, almenys, del 75% de l'import inicialment anticipat.
  
Quan vagen dirigides al finançament de programes d'actuació i d'activitats de serveis socials especialitzats: podrà lliurar-se immediatament, una vegada concedida fins al 60% del seu import; el 40% restant es lliurarà després de l'aportació i la comprovació de la documentació justificativa de l'efectiva i de la correcta aplicació de l'import inicialment anticipat.
  
Tercer
  
Els crèdits publicats tenen el caràcter de màxims, i no es podran concedir-se subvencions una vegada esgotats, circumstància aquesta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es modificaren aquests crèdits, la seua modificació es publicarà mitjançant resolució en el Diari Oficial de la Generalitat Valenciana.